সফর বিষয়ে ওবায়দুল কাদের বলেন, আওয়ামী লীগের প্রতিনিধিদল আগামীকাল রোববার ভারত সফরে যাবে। সেখানে গিয়ে মহাত্মা গান্ধীর সমাধিতে শ্রদ্ধা নিবেদন করবে প্রতিনিধিদল। পরে নৈশভোজে অংশ নেবে। পরদিন সোমবার সকালে ভারতের পার্লামেন্ট ভবন পরিদর্শন শেষে বিকেল সোয়া চারটায় ভারতের প্রধানমন্ত্রী নরেন্দ্র মোদীর সঙ্গে সাক্ষাৎ করবে প্রতিনিধিদল। এরপর বিজেপির সঙ্গে দ্বিপক্ষীয় আলোচনা হবে। ২৪ এপ্রিল (মঙ্গলবার) দুপুরে প্রতিনিধিদল বাংলাদেশের উদ্দেশে ভারত ত্যাগ করবে। এরপর মঙ্গলবার সন্ধ্যায় রাষ্ট্রপতি মো. আবদুল হামিদের সঙ্গে সাক্ষাৎ করে সফর বিষয়ে অবহিত করবে প্রতিনিধিদল।